CELEX: 32016L0856
Language: sl
Date: 2016-05-25 00:00:00
Title: Direktiva Sveta (EU) 2016/856 z dne 25. maja 2016 o spremembi Direktive 2006/112/ES o skupnem sistemu davka na dodano vrednost v zvezi s trajanjem obveznosti spoštovanja najnižje splošne stopnje

31.5.2016   
            
            
               SL
            
            
               Uradni list Evropske unije
            
            
               L 142/12
            
         DIREKTIVA SVETA (EU) 2016/856
   z dne 25. maja 2016
   o spremembi Direktive 2006/112/ES o skupnem sistemu davka na dodano vrednost v zvezi s trajanjem obveznosti spoštovanja najnižje splošne stopnje
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 113 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega parlamenta (1),
   ob upoštevanju mnenja Evropskega ekonomsko-socialnega odbora (2),
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Člen 97 Direktive Sveta 2006/112/ES (3) določa, da od 1. januarja 2011 do 31. decembra 2015 splošna stopnja davka na dodano vrednost (DDV) ne sme biti nižja od 15 %.
            
         
               (2)
            
            
               Splošna stopnja DDV, ki trenutno velja v državah članicah, je skupaj z mehanizmom prehodne ureditve zagotovila sprejemljivo delovanje sistema DDV. Nova pravila o kraju opravljanja storitev, ki podpirajo obdavčitev v kraju potrošnje, so nadalje omejila možnosti, da bi se s selitvami izkoriščale razlike v stopnjah DDV, in zmanjšala morebitno izkrivljanje konkurence.
            
         
               (3)
            
            
               Da bi se izognili temu, da pretirane razlike med splošnimi stopnjami DDV, ki jih uporabljajo države članice, privedejo do strukturnih neravnovesij v Uniji in izkrivljanja konkurence v nekaterih sektorjih dejavnosti, se na področju posrednih davkov običajno določijo najnižje stopnje. Iz previdnosti je to še vedno potrebno storiti pri DDV.
            
         
               (4)
            
            
               Glede na trenutno razpravo o značilnostih dokončne ureditve DDV za trgovino znotraj Unije, bi bila določitev ravni trajne splošne stopnje DDV ali proučitev spremembe najnižje stopnje DDV prezgodnja.
            
         
               (5)
            
            
               Zato je primerno ohraniti sedanjo najnižjo splošno stopnjo v višini 15 %, in sicer za obdobje, ki je dovolj dolgo, da se zagotovi pravna varnost in hkrati omogoči nadaljnji pregled.
            
         
               (6)
            
            
               Ohranitev sedanje najnižje splošne stopnje ne izključuje možnosti ponovnega pregleda zakonodaje o DDV pred 31. decembrom 2017, da bi se naslovilo uvedbo dokončne ureditve DDV za trgovino znotraj Unije.
            
         
               (7)
            
            
               Za zagotovitev nemotene uporabe najnižje splošne stopnje, določene v Direktivi 2006/112/ES, je primerno, da se ta direktiva uporablja od 1. januarja 2016.
            
         
               (8)
            
            
               Direktivo 2006/112/ES bi bilo zato treba ustrezno spremeniti –
            
         SPREJEL NASLEDNJO DIREKTIVO:
   Člen 1
   Člen 97 Direktive 2006/112/ES se nadomesti z naslednjim:
   
      „Člen 97
      Od 1. januarja 2016 do 31. decembra 2017 splošna stopnja ne sme biti nižja od 15 %.“
   
   Člen 2
   1.   Države članice uveljavijo zakone in druge predpise, potrebne za uskladitev s to direktivo, do 1. avgusta 2016. O tem takoj obvestijo Komisijo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 25. maja 2016
      
         
            Za Svet
         
         
            Predsednik
         
         J.R.V.A. DIJSSELBLOEM
      
   
   
      (1)  Mnenje z dne 12. aprila 2016 (še ni objavljeno v Uradnem listu).
   
      (2)  Mnenje z dne 17. februarja 2016 (UL C 133, 14.4.2016, str. 23).
   
      (3)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).